Fr¢ya+Del+2+konkurrentanalyse

**Konkurrentanalyse**
Vi i Frøya må analysere konkurrentene våre for å få et innblikk i hva de tenker, for deretter å handle etter deres mønster. Vi må vite deres mål for fremtiden, deres antakelser om bransjen og seg selv, deres nåværende strategi og deres kompetanse og ressurser for å kunne foreta en konkurrentanalyse. Ved å forstå konkurrentenes mål kan vi velge andre mål og strategier for å være bedre enn dem. Det kan være utfordrende å skaffe seg innsikt i en annen bedrifts sensitive informasjon, men mange bedrifter velger å offentliggjøre sine målsetninger.

Vi må vite hva konkurrentene mener om seg selv og hvordan de ser på de andre konkurrentene i bansjen. Det er viktig at vi ikke får feil oppfatning av oss selv og vår posisjon i forhold til andre bedrifter i bransjen.Dette kan skape store utfordringer. Det å vite hvem vi konkurrerer mot og hvem vi skal jobbe for å slå, er nødvendig for det videre arbeidet. I denne fasen (vi kan godt kalle den en moden idèfase) må vi erkjenne at vi er en liten fisk i det store havet. Produktet er smart og lett i bruk, men vi har verken høyt budsjett eller noe særlig nettverk å jobbe etter.

Det er ikke nødvendig å lage en konkurrentanalyse over alle konkurrentene i bransjen, men det kan være nyttig å foreta en analyse over de konkurrentene som man tror blir store konkurrenter i nær fremtid. Derfor blir konkurrentanalysen en stor del av markedsplanen vår. Konkurrentene vil da hjelpe oss med å lage mål og strategier som kan hjelpe oss videre i bransjen. Her gjelder det å definere hvem man tror kan være den største utfordringen på veien mot suksess.

De fleste bedriftslederne lover større inntekter i fremtiden, men de færreste bedriftene klarer å nå dette målet. Dersom konkurrentene ikke får en økende vekst, er det viktig å forstå hva konkurrentene våre vil gjøre. Bedriftens profitt avhenger av hvordan de andre liknende produktene i markedet utvikler seg.

Det er vanskelig å finne reelle konkurrenter til Frøya ettersom dette er en ungdomsbedrift. Etter å ha søkt litt på Internet fant vi ut at det finnes forskjellige Ipod-holdere, men ingen til sykler. Apple, produsenten bak Ipod, lanserte for en god stund siden Ipod-holdere til bukser. Av den grunn føler vi at Apple er den største konkurrenten til Frøya.

Ettersom Apple er en veldig stor og kjent bedrift er det store sjanser for at de etter hvert kommer til å produsere Ipod-holder til sykkel, bil osv. Frøya er en liten bedrift, uten stor egenkapital. Dette gjør det veldig vanskelig for bedriften å komme videre med denne ideen. Ideen er nokså god, men kanskje mer aktuell for Apple som allerede er produsenten bak Ipod og Ipod-holdere.